Silvio Vella jagħżel skwadra ta' 22 player għall-impenn doppju kontra l-Ukrajna u l-Finlandja Il-coach tat-team nazzjonali Malti ta' Taħt il-21 sena Silvio Vella għażel skwadra ta' 22 player għall-impenn doppju li għandu kmieni dan ix-xahar mil-logħob ta' kwalifikazzjoni tal-Kampjonat Ewropew tal-istess kategorija kontra l-Ukrajna u l-Fillandja li se jintlagħbu f'pajjiżna. Fil-fatt numru ta' players se jkunu qed jagħmlu r-ritorn tagħhom fl-iskwadra wara li kienu mweġġgħin jew inkella instabu pożittivi għall-Covid-19. Dawn iż-żewġ raġunijiet tappnu xi ftit il-preparazzjoni ta' Vella fil-logħbiet li l-players tiegħu kellhom kontra d-Danimarka u r-Rumanija x-xahar li għadda. Il-goalkeeper Timothy Aquilina, Nicholas Pulis, Jamie Zerafa, Marcus Grima u Ayrton Attard li kollha huma players ta' esperjenza f'dan il-livell jinsabu lura fl-iskwadra ta' Vella għal dawn il-logħbiet finali minn Grupp 8 ta' din l-istess kompetizzjoni li se jkunu qed jintlagħbu fis-Centenary Stadium. Lura fl-iskwadra hemm ukoll il-goalkeeper Rashed Al-Tumi u Carlo Zammit Lonardelli li qed jilagħbu fl-Italja u li flimkien mar-ritorn ukoll taż-żagħżugħ ta' 17-il sena Andrea Zammit ta' San Ġwann qed jaċċertaw li Vella jagħżel l-aqwa skwadra possibbli. Mill-banda l-oħra Michele Sansone, Zachary Brincat u Dejan Debono jinsabu nieqsa mill-iskwadra Maltija minħabba li huma mweġġgħin. It-team nazzjonali Malti ta' taħt il-21 sena jaffaċċja lill-Ukrajna nhar il-Ġimgħa li ġej bil-logħba tibda fil-5.00 pm filwaqt li nhar it-Tlieta 17 ta' Novembru fit-3.00 pm jilagħbu kontra l-Finlandja. Malta jinsabu fl-aħħar post tal-klassifika ta' Grupp 8 b'punt wieħed biss filwaqt li l-Ukrajna u l-Finlandja jinsabu bl-istess numru ta' punti għalkemm 'il bogħod mit-tieni post li jfisser kwalifikazzjoni għall-fażi li jmiss. Id-Danimarka diġá aċċertaw ruħhom mill-ewwel post meta kisbu 25 punt, sitt punti bogħod mir-Rumanija li jridu jilagħbu magħhom fis-17 ta' Novembru li ġej. L-iskwadra msejħa mill-coach Silvio Vella hi din: